EuroBench/eurobench-wiki-lt-topics huggingface dataset:
Tema: Upės
Mbomu arba Bomu (pranc. Mbomou, Bomu) – upė Centrinėje Afrikoje; viena iš Ubangį (Kongo baseinas) sudarančių upių. Prasideda Pietų Sudano pietuose, Ekvatorinėje provincijoje. Teka į vakarus 60 km, toliau beveik visu ilgiu sudaro Centrinės Afrikos Respublikos ir Kongo Demokratinės Respublikos sieną. Netoli Kambos miestu Mboma susilieja su Vele ir sudaro Ubangį. Pagrindiniai intakai: Šinko, Uara, Kerė, Mboku (dešinieji), Asa (kairysis). Kongo pusėje prie upės įrengti 2 dideli rezervatai – Vakarų Bomu ir Rytų Bomu.
Tema: Rašytojai
Aleksandras Čakas (latv. Aleksandrs Čaks, tikroji pavardė Aleksandrs Čadarainis, 1901 m. spalio 27 d. Rygoje, Rusijos imperija – 1950 m. vasario 8 d. Rygoje, Latvijos SSR) – Latvijos poetas, rašytojas.
Tema: Medicina
Abstinencijos sindromas – individo būsena, grupė simptomų, atsirandanti staiga reikšmingai sumažinus ar nutraukus buvusį pakankamai ilgą stabilų narkotinės medžiagos ar medikamento vartojimą; pagirios. Tai pagrindinis priklausomybės ligų požymis. Nuo alkoholio, kofeino, nikotino, cukraus, druskos ar kitų silpnesnį poveikį turinčių medžiagų priklausomam asmeniui jis prasideda po 12−72 val. nuo vartojimo nutraukimo, trunka 5−30 dienų: skauda galvą, džiūsta burna, dreba rankos. Dingsta apetitas bei nuotaika, gali kankinti nerimas, būdingas padidėjęs prakaitavimas, tampa sunku užmigti. Suvartojus bent mažą kiekį medžiagos, šie reiškiniai sumažėja arba visai išnyksta. Iš pradžių savijauta pagerėja suvartojus mažą kiekį, vėliau reikia vis didesnio. Dėl to išsivysto periodinis ar nuolatinis alkoholizmas. Nuo stipresnių narkotinių medžiagų priklausomam asmeniui abstinencijos sindromas prasideda po 3−12 val., gydant trunka 2−24 savaites, negydant ar gydant su pertrūkiais − iki keletos metų. Asmuo tampa dirglus, gali sutrikti širdies ritmas ar atsirasti skausmų širdies srityje, kartais pakyla temperatūra. Vėliau apima nerimas ar net mirties baimė. Kiti būdingi abstinencijos sindromo simptomai − galvos skausmas, svaigulys, šokinėjantis kraujospūdis, dingęs apetitas, atsiradęs pykinimas, vėmimas, sutrikęs tuštinimasis, gausus prakaitavimas, tekančios seilės, kankinanti nemiga, košmarai, drebulys, nevaldomas sausas kosulys, raumenų bei sąnarių skausmas. Kartais individas tampa agresyvus, žalojasi ar net mėgina nusižudyti. Esant sunkiai abstinencijai sutrinka sąmonė, atsiranda traukuliai, haliucinacijos. Pagal simptomus galima nustatyti, kokia narkotinė medžiaga buvo vartojama. Įtariant abstinencijos sindromą, rekomenduojama kuo skubiau padėti kenčiančiam asmeniui kreiptis į gydytoją narkologą. Gydymas vykdomas narkologinėje ligoninėje vaistais bei įtaiga.
Tema: Upės
Munis (isp. Rio Muni) – upė ir ilga estuarija Gabono ir Pusiaujo Gvinėjos pasienyje. Susidaro susiliejus Utambonio ir Mitongo upėms. Teka vakarų kryptimi, įsilieja į Gvinėjos įlanką. Estuarijos krantai labai raižyti, į ją įteka Mondijanio, Konguės ir kt. upės. Pagrindinės pakrančių gyvenvietės – Kogas (Pusiaujo Gvinėja) ir Kokobyčas (Gabonas). Nuo Munio upės kilo Rio Munio regiono pavadinimas.
Tema: Politikai
Romas Vitkauskas (lenk. Romuald Witkowski, 1953 m. balandžio 13 d. Šlynakiemyje, Punsko valsčius, Lenkija – 2018 m. kovo 24 d. Suvalkuose) – Lenkijos lietuvių visuomenės veikėjas, Lenkijos valstybės veikėjas.
Tema: Kalnai
Popos kalnas (mjan. ပုပ္ပားတောင္ : Puppa taung) yra užgesęs vulkanas Mianmare. Aukščiausia viršūnė − 1518 m. Paskutinis vulkano išsiveržimas buvo 442 m. pr. m. e. Geru oru Popos kalnas matomas už 60 km. Nuo vienos kalno pusės matomas Bagano miestas, o iš kitos − gilus (914 m) kanjonas. Į pietvakarius nuo Popos kalno yra Taung Kalato vulkanas (737 m aukščio), kuris kartais irgi vadinamas Popos kalnu. Kalno viršūnėje yra budistų vienuolynas. Popos kalnas Mianmare yra laikomas žinomiausia ir stipriausia dvasių (natų) buveine. Kiekvienais metais kalną, per religines šventes, aplanko daugybė piligrimų, ypač gegužės – birželio mėnesiais ir lapkričio – gruodžio mėnesiais. Viduramžiais per šias šventes buvo aukojami tūkstančiai gyvūnų. Lankantis Popos kalne patariama nesirengti raudonai ar juodai ir nesinešti su savimi mėsos, kad nesuerzinti dvasių (natų).
Tema: Medicina
Embolija – kraujagyslių užkimšimas įvairiomis kraujyje cirkuliuojančiomis dalelėmis – embolais. Tai gali būti riebalų lašeliai, oro burbulėliai, navikinės ląstelės, svetimkūniai, taip pat atitrūkęs nuo kraujagyslės sienelės trombas. Embolai į kraujagysles patenka įvairių sužalojimų, traumų metu.
Tema: Upės
Krėnholmas (est. Kreenholm, vok. Krähnholm reiškiantis varnų sala) – Narvos upės sala, esanti Narvos mieste, Rytų Viru apskrityje. Salos plotas – 13 ha (750 m ilgio ir 250 m pločio). Sala dalina Narvos krioklius į vakarinę ir rytinę dalis. Vakarine dalimi eina Rusijos-Estijos valstybinė siena. Jau XIV a. saloje veikė lentpjūvė. 1538 m. Livonijos ordinas saloje pastatė vandens malūnus. Nuo 1823 m. Narvos upės dešiniajame krante pradėjo veikti pirklio Paulo Momos audinių fabrikas. Tame pačiame krante veikė barono Štiglico linų verpimo fabrikas. 1856 m. salą įgijo Liudvikas Knopas ir pradėjo statyti tekstilės fabriką, žinomą kaip Kreenholm Manufacture, kurį sudaro senieji linų verpimo ir naujieji tekstilės pastatai.
Tema: Paukščiai
Drontas arba Dodo (Raphus cucullatus) – karvelinių paukščių (Columbiformes) būrio, drontinių (Raphidae) šeimos išnykusi paukščių rūšis. Jie gyveno Indijos vandenyno Mauricijaus saloje. Drontai buvo visiškai išnaikinti praėjus vos dviem šimtams metų, kai į salą atsikėlė pirmieji žmonės.
Tema: Upės
Gabono estuarija (pranc. Estuaire du Gabon) arba Gabono upė – trumpa, plati estuarija vakarų Gabone, įsiliejanti į Gvinėjos įlanką. Į ją suteka Komo ir Ebė upės. Šiauriniame estuarijos krante įsikūrusi šalies sostinė Librevilis. Nuo estuarijos kilo šalies vardas: atvykėliams portugalams ji priminė rankovę, todėl ją pavadino gabao (portugališkai – rankovė). Vėliau pavadinimas persidavė visam kraštui.
Tema: Politikai
John Tabinaman (1952 m. – 2021 m. lapkričio 7 d. Bukoje, Papua Naujojoje Gvinėjoje) – buvęs Bugenvilio salos Papua Naujojoje Gvinėjoje prezidentas. 2007 m. gegužės 15 d. jis buvo paskirtas salos viceprezidentu. Jis perėmė šias pareigas iš buvusio viceprezidento Josepho Watawio, kuris buvo įsivėlęs į skandalą, kai neblaivus pasirodė viešumoje. Po buvusio prezidento Josepho Kabui mirties 2008 m. birželio 7 d. Tabinamanis pradėjo eiti laikinojo prezidento pareigas iki naujųjų rinkimų, kurie, pasak salos rinkimų komisijos, bus surengti iki Kalėdų 2008 m.
Tema: Paukščiai
Kraginiai (Podicipedidae) – vandens paukščių šeima šiuolaikinėje biologijos sistematikoje priskiriama gandrinių paukščių būriui. Anksčiau šeima buvo išskirta į atskirą kraginių paukščių (Podicipediformes) būrį. Nedideli ir vidutinio dydžio paukščiai, kurių kūnas laivelio formos, snapas tiesus ir smailus. Patinai didesni už pateles. Turi gana ilgą kaklą bei trumpas kojas, kurių kiekvienas pirštas su plaukiojamąja skiaute ir jos pasuktos atgal, pastaibis smarkiai suplotas iš šonų. Didžiųjų plasnojamųjų plunksnų turi 12, pirmoji iš jų rudimentinė. Vairuojamosios plunksnos išsivysčiusios silpnai. Ant galvos iš pailgėjusių plunksnų dažnai susidaro kuodukai bei apykaklės. Plunksnos tankios, bet gana trumpos. Patinai ir patelės panašios spalvos. Dieniniai paukščiai. Gana gerai plaukioja ir nardo. Skrydis greitas ir tiesus, bet sausumoje labai nevikrūs. Skrenda greitai, polėkis tiesus, įsibėgėja vandenyje, sunkiai pakyla. Migruojantys paukščiai. Monogamai. Vandenyje krauna lizdą, kuris neretai plūduriuoja. Dėtyje 3-8 vienspalviai balti kiaušiniai. Peri 20-26 dienas abu porelės nariai. Jaunikliai išsiritę būna apaugę pūkais. Pirmomis dienomis keliauja tėvams ant nugaros, o po kelių dienų jau patys sugeba plaukioti ir nardyti. Skraidyti pradeda būdami 4-5 savaičių amžiaus. Suaugėliai šeriasi rudenį bei pavasarį. Maitinasi gėlame vandenyje, išskyrus kai kurias rūšis, kurios apsilanko ir jūroje migracijos metu arba žiemą. Minta įvairiais vandens gyvūnais, kuriuos pagauna nardydami. Dažniausiai tai smulki žuvis, vėžiagyviai, vabzdžiai. Panerti gali iki 20-25 m. Kraginiai paukščiai paplitę visame Žemės rutulyje. Kai kurios rūšys veisiasi kolonijomis. Šeimoje 30 rūšių priklausančių 6-ioms gentims. Lietuvoje gyvena 5 rūšys: Raguotasis kragas (Podiceps auritus) Ausuotasis kragas (Podiceps cristatus) Rudakaklis kragas (Podiceps grisegena). Rūšis įrašyta į Lietuvos raudonąją knygą. Juodakaklis kragas (Podiceps nigricollis). Rūšis įrašyta į Lietuvos raudonąją knygą. Mažasis kragas (Tac
Tema: Medicina
Klenbuterolis – simpatometinis aminas naudojamas sergančių kvėpavimo takų sutrikimais. Jungtinėje Karalystėje šis vaistas licenzijuotas gydyti kvėpavimo takų ligas arkliams ir gyvulininkystėje. Pastebėta kad gyvūnai pasidaro stambesni, priauga daugiau raumenų masės, mažiau kūno riebalų.
Tema: Upės
Lietuvoje suskaičiuojama apie 29 900 upių ir upelių, ilgesnių nei 0,25 km – jų bendras ilgis siekia 63,7 tūkst km. Upių ir upelių, ilgesnių nei 3 km, skaičius buvo suskaičiuotas labai tiksliai – 4418. Upių, ilgesnių nei 10 km yra 816 (3 proc.), o ilgesnių nei 100 km – 17. Lietuvos upės susidarė tirpstant ledynui paskutiniojo apledėjimo metu. Ledynų tirpsmo vandenys išgraužė upių slėnius, kurių pavidalas vėliau dar keitėsi dėl erozijos.
Tema: Futbolas
Maldyvų vyrų futbolo rinktinė – Maldyvams atstovaujanti nacionalinė futbolo komanda, kurią kontroliuoja Maldyvų futbolo asociacija. Rinktinė nedalyvavo nė viename pasaulio ar žemyno čempionate.
Tema: Upės
Marebas (Eritrėjoje ir Etiopijoje) arba Gašas (Sudane) – upė Rytų Afrikoje. Prasideda Eritrėjos kalnyne, į šiaurę nuo Amba Takaros. Aukštupyje teka į pietus per Eritrėją, toliau tarp Mai Ambasos ir Belesos žiočių teka Etiopijos-Eritrėjos siena. Vėliau Marebo vaga pasuka į vakarus ir kerta vakarų Eritrėją, eina Eritrėjos-Sudano siena. Užsibaigia rytų Sudano lygumas dengiančiuose smėlynuose netoli Kasalos miesto. Didžiausi intakai: Obelas (dešinysis), Serena, Belesa, Mai Šavešas, Enguėja (kairieji). Vaga didžiąją metų dalį sausa, tačiau liūčių sezono metu smarkiai patvinsta. Potvynių metu neša daug dumblo. Marebas nuo seno sudarė istorinę ribą tarp Bahr Negašo žemės šiaurėje ir Tigrajaus pietuose.
Tema: Futbolas
Kiekvieno Pasaulio futbolo čempionato pabaigoje yra išdalinami apdovanojimai žaidėjams ir komandoms kuo nors išsiskyrusioms iš kitų. Šiuo metu įteikiami 6 apdovanojimai: Auksinis batelis (nuo 1982 m. vadinamas Adidas auksiniu bateliu) įteikiamas nuo 1930 m. čempionato). Auksinis kamuolys (šiuo metu vadinamas Adidas auksiniu kamuoliu) įteikiamas geriausiam turnyro žaidėjui (įteikiamas nuo 1982 m. čempionato). Jašino apdovanojimą gauna geriausias turnyro vartininkas (įteikiamas nuo 1994 m. čempionato). FIFA Fair Play apdovanojimas įteikiamas garbingiausiai žaidusiai rinktinei (nuo 1978 m. čempionato). Gražiausią futbolą žaidžiančios komandos apdovanojimą gauna komanda labiausiai džiuginusi žiūrovus savo gražiu žaidimu. Už šio apdovanojimo nugalėtoją gali balsuoti visi žiūrovai (įteikiamas nuo 1994 m. čempionato). Geriausio jauno žaidėjo (arba Gillette geriausias jaunas žaidėjas) apdovanojimas įteikiamas geriausiam turnyro žaidėjui iki 21 metų amžiaus. Pirmą kartą šis apdovanojimas buvo įteiktas 2006 m. pasaulio futbolo čempionate.
Tema: Politikai
Marian Spychalski (1906 m. gruodžio 6 d. Lodzėje – 1980 m. birželio 7 d. Varšuvoje) – lenkų politinis ir valstybės veikėjas, Lenkijos maršalas, buvęs LLR Valstybės tarybos pirmininkas.
Tema: Futbolas
Filipinų vyrų futbolo rinktinė – Filipinams atstovaujanti nacionalinė futbolo komanda, kurią kontroliuoja Filipinų futbolo federacija. Rinktinė nė karto nedalyvavo pasaulio čempionate, bet dalyvavo 1 žemyno čempionate.
Tema: Upės
Maputu (port. Rio Maputo), dar vadinama Didžiąja Usutu (Great Usutu), Suthu, Lusutfu – upė Pietų Afrikos Respublikoje, Mozambike ir Svazilande. Upės vardas reiškia „tamsiai rudą“ pagal tamsų upės vandenį. Tuo tarpu pats Maputu vardas kildinimas nuo karaliaus Mabhudu Tembe, valdžiusio apylinkes XVIII a. Upės ištakos yra Amsterdamo kaime, Svazilande. Po to Maputu teka į rytus pro Lebombo kalnus. Nuo ten upė 13 kilometrų ilgio tarpekliu sudaro sieną tarp Svazilando ir PAR. Po to apie 20 km upė tampa siena tarp PAR ir Mozambiko. Įteka į Indijos vandenyno Maputu įlanką į pietus nuo Mozambiko sostinės Maputu. Svarbiausias intakas – Pongola (dešinysis).
Tema: Paukščiai
Padūkėliniai, smigikai (Sulidae) – irklakojinių (Pelecaniformes) paukščių šeima. Šeimoje 3 gentys, 9 rūšys: Aboto smigikas (Papasula abbotti) Šiaurinis padūkėlis (Morus bassanus) Kapo padūkėlis (Morus capensis) Australinis padūkėlis (Morus serrator) Mėlynkojis padūkėlis, mėlynkojis smigikas (Sula nebouxii) Peruvinis padūkėlis (Sula variegata) Kaukėtasis padūkėlis (Sula dactylatra) Raudonkojis padūkėlis (Sula sula) Baltapilvis padūkėlis, arba rudasis smigikas (Sula leucogaster) Lietuvoje pajūryje aptinkama viena rūšis – šiaurinis padūkėlis (Morus bassanus)
Tema: Futbolas
Afganistano vyrų futbolo rinktinė – Afganistanui atstovaujanti nacionalinė futbolo komanda, kurią kontroliuoja Afganistano futbolo federacija. Rinktinė nedalyvavo nė viename pasaulio ar žemyno čempionate.
Tema: Rašytojai
Alisa Ana Munro (angl. Alice Ann Munro; 1931 m. liepos 10 d. – 2024 m. gegužės 13 d.) – Kanados rašytoja, rašiusi trumpas istorijas, 2013 m. Nobelio premijos laureatė literatūros srityje. Žanras – fantastika, fikcija. Didžiojoje dalyje kūrinių veiksmas vyksta jos gimtojoje valstijoje, Ontarijuje.
Tema: Kalnai
Musa Ali (afar. Mūsa’álli) – užgesęs ugnikalnis (stratovulkanas) šiaurės rytų Afrikoje, Eritrėjos, Etiopijos ir Džibučio teritorijose. Aukštis – 2028 m (aukščiausia vieta Džibutyje). Ugnikalnio viršūnėje yra kaldera, kurioje yra riolitinių lavos kupolų bei lavos laukų. Musa Ali buvo aktyvus holoceno laikotarpiu.
Tema: Paukščiai
Kardasparniai (Campylopterus) – kolibrinių (Trochilidae) šeimos paukščių gentis. Gyvena miškų, ypač kalnų, pakraščiuose prie upelių. Ant apatinių šakų suka didelį puodelio formos lizdą. Deda 2 baltus kiaušinius.
Tema: Medicina
Efedrinas, C10H15NO – gamtoje randamas alkaloidas, gaunamas iš augalo Ephedra sinica, taip pat iš kitų efedros rūšių. 1917 metais japonų mokslininkai paskelbė, kad pastarasis junginys yra simpatomimetikas (junginys, savo veikimu panašus į adrenaliną); taip pat efedrinas buvo įvertintas ir kaip potencialus medikamentas. Koncentruotas efedrinas bei sintetiniu būdu gautas efedrinas sėkmingai taikytas prieš astmos priepuolių simptomus, tačiau kaip gydymo priemonė laikomas pasenusiu, ir jį išstūmė geresni vaistai. Tebėra naudojamas hipotonijos atvejais bei kaip antrasis pasirinkimas narkolepsijos atveju. Efedrinas susiaurina kraujagysles, padidina arterinį kraujospūdį, išplečia bronchus ir vyzdžius, slopina žarnų peristaltiką, padidina gliukozės kiekį kraujyje, vartojamas (tabletėmis, injekcijomis, lašais) sergant sloga (mažina nosies gleivinės paburkimą), kraujospūdžiui didinti. Efedrinas bei pseudoefedrinas taip pat naudojamas kaip atropino pakaitalas vyzdžiams išplėsti. Pirmą kartą efedriną išskyrė Tokijo universiteto profesorius Nagajosi Nagai 1887 metais. Efedrinas nėra pavojingas sveikatai, tačiau tik tada, kai jis yra vartojamas griežtomis dozėmis, ir prižiūrimas gydytojų Efedriną Jungtinių Tautų Organizacija 1988 m. konvencija priskyrė prie pirmos kategorijos prekursorių (prekursoriai – narkotinių ir psichotropinių medžiagų pirmtakai). Šią konvenciją ratifikavo ir Lietuva, todėl šio preparato gabenimui per sieną reikalingas specialus leidimas Efedrinas yra stimuliantas (tiesiogiai veikia centrinę nervų sistemą, sujaudindamas galvos ir stuburo smegenis, stimuliuoja širdies darbą ir paspartina medžiagų apykaitą). Savo poveikio mechanizmu panašus į amfetaminus. Terapiniais tikslais jis vartojamas ilgalaikėms alerginėms reakcijoms, astmai gydyti, sumažėjusiam kraujo spaudimui dėl nugaros anestezijos padidinti, atrioventrikuliarinei blokadai gydyti. Šiandien efedrinas ir jo analogai vartojami nosies paburkimui sumažinti ir kvėpavimui pagerinti. Sporte yra žinomi keli
Tema: Futbolas
Pietų Vietnamo vyrų futbolo rinktinė – Pietų Vietnamui atstovavusi nacionalinė futbolo komanda. Rinktinė nė karto nedalyvavo pasaulio čempionate, bet dalyvavo 2 žemyno čempionatuose.
Tema: Futbolas
Benino vyrų futbolo rinktinė (iki 1975 m. Dahomėjos rinktinė) – Beninui atstovaujanti nacionalinė futbolo komanda, kurią kontroliuoja Benino futbolo federacija (Fédération Béninoise de Football). Rinktinė nė karto nedalyvavo pasaulio čempionate, bet dalyvavo 5 žemyno čempionatuose. Ypač sėkmingas rinktinei buvo 2019 m. Afrikos Tautų taurės čempionatas, kur komanda pasiekė aštuntfinalį (po baudinių ketvirtfinalyje įveikusi Maroką). FIFA ir CAF nariu Beninas tapo 1962–1963 m., bet atrankose į tarptautinius turnyrus dalyvauja nuo 1970 m.
Tema: Filmai
Haris Poteris ir Azkabano kalinys – (angl. Harry Potter and the Prisoner of Azkaban) – 2004 metų JAV fantastinis filmas, paremtas J. K. Rowling to paties pavadinimo knyga.
Tema: Kalnai
Kergeleno kalnagūbris arba Kergeleno plynaukštė – povandeninis kalnagūbris Indijos vandenyno pietuose, į šiaurę nuo Rytų Antarktidos žemyninio šlaito. Skiria Australijos–Antarktidos ir Afrikos–Antarktidos dubumas. Ilgis apie 2600 km, didžiausias plotis 950 km. Vandenyno dažniausias gylis ties Kergeleno kalnagūbriu 600–1200 m, mažiausias – 73 m. Kai kurios Kergeleno kalnagūbrio viršūnės sudaro salas: Kergeleno salos, Herdo (saloje veikiančio ugnikalnio aukštis 2745 m), Makdonaldo. Vulkanizmas.
Tema: Kalnai
Džabal Bil Aisas – aukščiausia Jungtinių Arabų Emyratų vieta. Yra Hadžaro kalnuose, Musandamo pusiasalyje, ties Jungtinių Arabų Emyratų ir Omano sienų sankirta. Kalno aukštis yra 1934 m, tačiau jo viršūnė yra Omane. Emyratų aukščiausia vieta yra vakarinis kalno gūbrys, siekiantis 1910 m aukštį.
Tema: Politikai
Janošas Kadaras (veng. János Kádár, g. 1912 m. gegužės 26 d. Fiumė, tuometinė Austrija-Vengrija, dabar – Rijeka, Kroatija – 1989 m. liepos 6 d. Budapešte) – buvęs komunistinės Vengrijos vadovas, Vengrijos socialistinės darbininkų partijos generalinis sekretorius nuo 1956 iki 1988 m., 1956–1958 m. ir 1961–1965 m. buvęs Vengrijos Liaudies Respublikos Ministrų tarybos pirmininkas.
Tema: Futbolas
Šiaurės Korėjos vyrų futbolo rinktinė – Šiaurės Korėjai atstovaujanti nacionalinė futbolo komanda, kurią kontroliuoja Šiaurės Korėjos futbolo asociacija. Rinktinė dalyvavo 2 pasaulio čempionatuose, 5 žemyno čempionatuose. Šiaurės Korėja pirmą kartą pasaulio čempionate dalyvavo 1966 m. Anglijoje. Visiškai nežinoma rinktinė tąkart pateikė sensaciją – grupės turnyre nugalėjo Italiją ir tapo pirmąja Azijos komanda, patekusia į ketvirtfinalį. Jame korėjiečiai susitiko su Portugalija – rungtynių pradžioje pirmavo 3-0, bet vėliau portugalai įmušė net 5 įvarčius ir eliminavo Šiaurės Korėją. 2010 m. korėjiečiai vėl pateko į pasaulio čempionatą ir pirmąsias varžybas žaidė su lyderiais brazilais. Po atkaklios kovos 2-1 pergalę šventė brazilai. Tačiau kitose varžybose korėjiečiai žaidė daug prasčiau: buvo sutriuškinti portugalų 7-0 ir Dramblio Kaulo Kranto – 3-0.
Tema: Futbolas
Bisau Gvinėjos vyrų futbolo rinktinė – Bisau Gvinėjai atstovaujanti nacionalinė futbolo komanda, kurią kontroliuoja Bisau Gvinėjos futbolo federacija (Federação de Futebol da Guiné-Bissau). 2017 m. debiutavo Afrikos čempionate, nuo to laiko jame žaidė 4 kartus (tačiau grupės etapo nėsyk neįveikė). FIFA narė nuo 1986 m. Didesnių pasiekimų neturi.
Tema: Paukščiai
Raibosios pelėdos (Surnia ulula) – pelėdinių (Strigidae) šeimos sutemų ir naktinių plėšriųjų paukščių gentis. Gentyje vienintelė rūšis – raiboji pelėda (Surnia ulula).
Tema: Filmai
Kraujo upės 2: apokalipsės angelai (pranc. Les Rivières pourpres II: Les anges de l'apocalypse) – 2004 prancūzų veiksmo trileris filmas. Filmas yra „Kraujo upės“ tęsinys. Filmas sukurtas pagal Jean-Christophe Grange knygą Kraujo upės.
Tema: Kalnai
Maromokotras (malag. Maromokotro) – aukščiausias kalnas Madagaskare. Tai užgesęs ugnikalnis, jo aukštis 2876 m. Kalnas yra Tsatarananos vulkaninių kalnų masyve, šiaurinėje Madagaskaro dalyje. Vakariniuose Maromokotro šlaituose įkurtas gamtos rezervatas.
Tema: Futbolas
Jemeno vyrų futbolo rinktinė (iki 1990 m. Šiaurės Jemeno rinktinė arba Jemeno Arabų Respublikos rinktinė) – Jemenui atstovaujanti nacionalinė futbolo komanda, kurią kontroliuoja Jemeno futbolo asociacija. Rinktinė nedalyvavo nė viename pasaulio čempionate. 2019 m. debiutavo Azijos čempionate. 1990 m. prijungta Pietų Jemeno vyrų futbolo rinktinė.
Tema: Filmai
Ledynmetis 3 (angl. Ice Age: Dawn of the Dinosaurs) – 2009 m. JAV kompiuterinės animacijos filmas. Filmo Ledynmetis ir Ledynmetis: Eros pabaiga tęsinys. Filmą sukūrė „Blue Sky Studios“. Režisavo Carlos Saldanha ir Mike Thurmeier, scenarijaus autorius Michael Berg, Peter Ackerman, ir Yoni Brenner, muzika kūrė John Powell.
Tema: Paukščiai
Čiurliai arba čiurliniai (Apodidae) – čiurlinių paukščių (Apodiformes) būrio šeima. Čiurliai išvaizda, įskaitant ir skrydyje, labai panašūs į žvirblinių paukščių (Passeriformes) būrio, kregždinius (Hirundinidae) paukščius, nors jiems visiškai negiminingi. Tai labai maži ir vidutinio dydžio paukščiai su labai ilgais ir smailiais sparnais. Kojos trumpos, netinkančios vaikščioti ant žemės. Snapas mažas, žiotys labai plačios. Baltasprandis amerikinis čiurlys (Streptoprocne semicollaris) yra didžiausia čiurlių šeimos rūšis, kurio kūno ilgis iki 25 cm, svoris iki 225 g. Mažiausia rūšis – mažasis čiurlys (Apus affinis), kurio kūno ilgis apie 12 cm, sparno ilgis apie 13,7 cm, svoris apie 25 (18-30) g. Puikūs skrajūnai ir labai daug laiko praleidžia skraidydami. Tai viena greičiausių skrajūnų pasaulyje paukščių šeima. Buvo išmatuotas juodųjų čiurlių skrydžio greitis horizontalioje padėtyje, ir siekė 31 m/s arba 111,6 km/val (69,3 mylios/val), nors jų įprastas skrydžio greitis migruojant 35 km/val – 42 km/val. Kaip manoma, dar greitesnis arba galimai greičiausia pasaulyje rūšis yra baltagurklis hirundapas (Hirundapus caudacutus), kurio greitis horizotalioje padėtyje 47 m/s arba 169 km/val, bet moksliškai iki šiol tai neįrodyta. Čiurliai ore gaudo smulkius vabzdžius. Lizdus įsirengia aukštai pastatų plyšiuose, palėpėse, taip pat uoksuose, inkiluose.
Tema: Rašytojai
Hama Tuma (g. 1949 m. Adis Abeboje) – Etiopijos rašytojas ir poetas rašęs amharų kalba. Rašytojui uždrausta būti trijuose Etiopijos regionuose, todėl Tuma su šeima persikėlė į Prancūziją ir šiuo metu gyvena Paryžiuje.
Tema: Upės
Katumbela (port. Rio Catumbela) – upė vakarų Angoloje, Huambo ir Bengelos provincijose. Prasideda Kasoko kalnuose, teka į vakarus. Įteka į Atlanto vandenyną tuoj į pietus nuo Lobito, ties Katumbelos miesteliu. Didžiausi intakai: Kuiva (dešinysis), Kubalas (kairysis).
Tema: Paukščiai
Didieji apuokai (Bubo) – pelėdinių (Strigidae) šeimos paukščių gentis. Pasaulyje gyvena 25 rūšys, iš jų dvi Lietuvoje – didysis apuokas (Bubo bubo), kuri įrašyta į Lietuvos raudonąją knygą, ir baltoji pelėda (Bubo scandiacus), nesukanti lizdų Lietuvoje, bet užklystanti į ją tik per žiemos migracijas. Tai vidutinio stambumo ir stambūs paukščiai. Šios genties didžiausio paukščio didžiojo apuoko žuvininko kūno ilgis siekia iki 75 cm, paukščio sparnų tarpugaliai iki 205 cm, svoris iki 4.5 kg. Dydžiu ir svoriu į jį panašus Lietuvoje gyvenantis Didysis apuokas.
Tema: Politikai
Chosė Fransiskas Morasanas Kesada (isp. José Francisco Morazán Quezada; 1792 m. spalio 3 d. – 1842 m. rugsėjo 15 d.) – karinis ir politinis Centrinės Amerikos veikėjas, Centrinės Amerikos federacijos, Hondūro, Salvadoro ir Kosta Rikos prezidentas.
Tema: Kalnai
Listerio kalnas (angl. Mount Lister) – kalnas, stūksantis Antarktidoje, Viktorijos žemėje, aukščiausias Karališkosios Draugijos kalnagūbryje. Aukštis siekia 4025 m. Listerio kalną atrado Britų nacionalinė Antarktidos ekspedicija (1901–1904 m.); kalnas pavadintas lordo Joseph Lister, Londono karališkosios draugijos prezidento, šias pareigas ėjusio 1895–1900 m., garbei.
Tema: Rašytojai
Česlovas Milošas (lenk. Czesław Miłosz; 1911 m. birželio 30 d. Šeteniuose, Surviliškio valsčius, Rusijos imperija – 2004 m. rugpjūčio 14 d. Krokuvoje, Lenkija) – lenkų rašytojas, poetas, literatūros mokslininkas.